title: Komisijas Īstenošanas regula (ES) 2018/278 (2018. gada 23. februāris), ar ko Regulas (ES) Nr. 1305/2014 pielikumu groza attiecībā uz ziņojumu struktūru, datu un ziņojuma paraugu un Vagonu un multimodālo vienību darbības datubāzi, kā arī nolūkā pieņemt kopīgās saskarnes sakaru slāņa IT standartu

text:
               24.2.2018

               LV

               Eiropas Savienības Oficiālais Vēstnesis

               L 54/11

         KOMISIJAS ĪSTENOŠANAS REGULA (ES) 2018/278
   (2018. gada 23. februāris),
   ar ko Regulas (ES) Nr. 1305/2014 pielikumu groza attiecībā uz ziņojumu struktūru, datu un ziņojuma paraugu un Vagonu un multimodālo vienību darbības datubāzi, kā arī nolūkā pieņemt kopīgās saskarnes sakaru slāņa IT standartu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2016. gada 11. maija Direktīvu (ES) 2016/797 par dzelzceļa sistēmas savstarpēju izmantojamību Eiropas Savienībā (1) un jo īpaši tās 5. panta 11. punktu,
   tā kā:

               (1)

               Eiropas Parlamenta un Padomes Regulas (ES) 2016/796 (2) 19. pantā noteikts, ka Eiropas Savienības Dzelzceļu aģentūra (“Aģentūra”) Komisijai adresē ieteikumus par savstarpējas izmantojamības tehniskajām specifikācijām (“SITS”) un to pārskatīšanu saskaņā ar Direktīvas (ES) 2016/797 5. pantu un nodrošina, ka SITS tiek pielāgotas tehnikas attīstībai, tirgus tendencēm un sociālajām prasībām.

               (2)

               Komisija 2017. gada 23. septembrī lūdza Aģentūru saskaņā ar Direktīvas (ES) 2016/797 5. panta 2. punktu sniegt ieteikumu nolūkā pārskatīt savstarpējas izmantojamības tehniskās specifikācijas Savienības dzelzceļu sistēmas kravas pārvadājumu telemātikas lietojumprogrammu apakšsistēmai (“TAF SITS”).

               (3)

               Aģentūra 2017. gada 18. oktobrī sniedza ieteikumu par TAF SITS nolūkā atjaunināt TAF SITS ziņojumu struktūru, datu un ziņojuma paraugu un Vagonu un multimodālo vienību darbības datubāzi (WIMO), kā arī pieņemt kopīgās saskarnes sakaru slāņa IT standartu. Šīs izmaiņas ieviestas, lai atbrīvotos no līdz šim valdījušās “īpašnieka loģikas” un ļautu šo rīku ātrāk un lētāk ieviest TAF SITS lietotāju aprindās. Attiecīgi ir pārskatītas atsauces datnes.

               (4)

               Komisijas Regulas (ES) Nr. 1305/2014 (3), kas attiecas uz TAF SITS, pielikuma noteikumi būtu jāgroza, lai noteiktu kopīgās saskarnes īstenošanas arhitektūru atbilstīgi iepriekš norādītajai ziņojumu struktūrai.

               (5)

               Šajā regulā paredzētie pasākumi ir saskaņā ar atzinumu, ko sniegusi ar Direktīvas (ES) 2016/797 51. panta 1. punktu izveidotā komiteja,

         IR PIEŅĒMUSI ŠO REGULU.
   1. pants
   Regulas (ES) Nr. 1305/2014 pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 23. februārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 138, 26.5.2016., 44. lpp.

      (2)  Eiropas Parlamenta un Padomes 2016. gada 11. maija Regula (ES) 2016/796 par Eiropas Savienības Dzelzceļu aģentūru un ar ko atceļ Regulu (EK) Nr. 881/2004 (OV L 138, 26.5.2016., 1. lpp.).

      (3)  Komisijas 2014. gada 11. decembra Regula (ES) Nr. 1305/2014 par savstarpējas izmantojamības tehnisko specifikāciju Eiropas Savienības dzelzceļu sistēmas kravas pārvadājumu telemātikas lietojumprogrammu apakšsistēmai un Regulas (EK) Nr. 62/2006 atcelšanu (OV L 356, 12.12.2014., 438. lpp.).

      PIELIKUMS
      Regulas (ES) Nr. 1305/2014 pielikuma I papildinājumu aizstāj ar šādu:
      “
            I papildinājums

               Tehnisko dokumentu saraksts

                        Nr.

                        Atsauce

                        Nosaukums

                        Versija

                        Datums

                        1

                        ERA-TD-100

                        TAF SITS – A.5. PIELIKUMS: TAF SITS ZIŅOJUMU ATTĒLI UN SECĪBAS DIAGRAMMAS

                        2.1

                        10.2.2015.

                        2

                        ERA-TD-101

                        TAF SITS – D.2. pielikums: A papildinājums (Vagona/ILU brauciena plānošana)

                        2.0

                        17.10.2013.

                        3

                        ERA-TD-102

                        TAF SITS – D.2. pielikums: B papildinājums – Vagonu un multimodālo vienību darbības datubāze (WIMO)

                        2.1

                        10.2.2015.

                        4

                        ERA-TD-103

                        TAF SITS – D.2. pielikums: C papildinājums – Atsauces datnes

                        2.1

                        10.2.2015.

                        5

                        ERA-TD-104

                        TAF SITS – D.2. pielikums: E papildinājums – Kopīgā saskarne

                        2.2

                        23.2.2017.

                        6

                        ERA-TD-105

                        TAF SITS – D.2. pielikums: F papildinājums – TAF SITS datu un ziņojuma paraugs

                        2.2

                        23.2.2017.

                  ”


title: Komisijas Īstenošanas regula (ES) 2018/276 (2018. gada 23. februāris), ar ko Īstenošanas regulu (ES) Nr. 215/2014 groza attiecībā uz izmaiņām par starpposma mērķu un galamērķu noteikšanu iznākumu rādītājiem darbības rezultātu satvarā Eiropas strukturālajiem un investīciju fondiem

text:
               24.2.2018

               LV

               Eiropas Savienības Oficiālais Vēstnesis

               L 54/4

         KOMISIJAS ĪSTENOŠANAS REGULA (ES) 2018/276
   (2018. gada 23. februāris),
   ar ko Īstenošanas regulu (ES) Nr. 215/2014 groza attiecībā uz izmaiņām par starpposma mērķu un galamērķu noteikšanu iznākumu rādītājiem darbības rezultātu satvarā Eiropas strukturālajiem un investīciju fondiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (1), un jo īpaši tās 22. panta 7. punkta piekto daļu,
   tā kā:

               (1)

               Komisijas Īstenošanas regulas (ES) Nr. 215/2014 (2) 5. panta 3. punktā noteiktas prasības, kas jāievēro, nosakot starpposma mērķus un galamērķus iznākumu rādītājiem darbības rezultātu satvarā dažādiem Eiropas strukturālajiem un investīciju fondiem (“ESI fondi”).

               (2)

               Prasībās, kas noteiktas Īstenošanas regulas (ES) Nr. 215/2014 5. panta 3. punktā, norādīts, ka Eiropas Reģionālās attīstības fonda, Kohēzijas fonda un – atsevišķos gadījumos – Eiropas Lauksaimniecības fonda lauku attīstībai vadošajām iestādēm būtu jāziņo tikai par rezultātiem, salīdzinot tos ar starpposma mērķiem un galamērķiem darbības rezultātu satvarā, ja tie ir sasniegti ar darbībām, kur visi pasākumi, kas rada rezultātus, ir pilnībā īstenoti.

               (3)

               Lai vienkāršotu ziņošanas procedūras, uzlabotu juridisko noteiktību un nodrošinātu, ka starpposma mērķa vai galamērķa sasniegšanu iznākuma rādītājam darbības rezultātu satvara kontekstā var novērtēt, pamatojoties uz datiem, kuri visprecīzāk atspoguļo īstenošanas progresu, būtu jāgroza Īstenošanas regulas (ES) Nr. 215/2014 5. panta 3. punkts, lai saskaņotu prasības attiecībā uz visiem ESI fondiem.

               (4)

               Tā kā Jaunatnes nodarbinātības iniciatīvai ir palielināti resursi un tā ir pagarināta līdz plānošanas perioda beigām, būtu jāgroza Īstenošanas regulas (ES) Nr. 215/2014 7. panta 4. punkts, lai noteiktu, kā būtu jāizvērtē galamērķu sasniegšana.

               (5)

               Lai padarītu iespējamu, ka paredzētie pasākumi tiek piemēroti nekavējoties, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

               (6)

               Šajā regulā paredzētie pasākumi ir saskaņā ar Eiropas strukturālo un investīciju fondu koordinācijas komitejas atzinumu.

               (7)

               Tādēļ Īstenošanas regula (ES) Nr. 215/2014 būtu attiecīgi jāgroza,

         IR PIEŅĒMUSI ŠO REGULU.
   1. pants
   Īstenošanas regulu (ES) Nr. 215/2014 groza šādi:

               1)

               5. panta 3. punktu aizstāj ar šādu:
               “3.   Mērķi un galamērķi iznākumu rādītājam attiecas uz tādās darbībās sasniegtām vērtībām, kurās visi pasākumi, kas rada rezultātus, ir pilnībā īstenoti, bet par kuriem ne visi saistītie maksājumi ir veikti, vai uz tādās darbībās sasniegtām vērtībām, kuras ir uzsāktas, bet kurās vēl nav pabeigti daži pasākumi, kas rada rezultātus, vai uz abām minētajām.”;

               2)

               7. panta 4. punktu aizstāj ar šādu:
               “4.   Ja resursi Jaunatnes nodarbinātības iniciatīvai ir plānoti kā daļa no prioritārā virziena saskaņā ar Regulas (ES) Nr. 1304/2013 18. panta c) punktu, darbības rezultātu satvaru izstrādā atsevišķi JNI un JNI paredzēto starpposma mērķu un galamērķu sasniegšanu novērtē atsevišķi no citas prioritārā virziena daļas.”

         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 23. februārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 320. lpp.

      (2)  Komisijas 2014. gada 7. marta Īstenošanas regula (ES) Nr. 215/2014, ar kuru paredz noteikumus, kā īstenot Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu, attiecībā uz metodoloģiju klimata pārmaiņu mērķu sasniegšanas atbalstam, starpposma mērķu un galamērķu noteikšanu darbības rezultātu satvarā un intervences kategoriju nomenklatūru Eiropas strukturālajiem un investīciju fondiem (OV L 69, 8.3.2014., 65. lpp.).


title: Padomes Īstenošanas regula (ES) 2018/282 (2018. gada 26. februāris), ar ko īsteno Regulu (ES) Nr. 36/2012 par ierobežojošiem pasākumiem saistībā ar situāciju Sīrijā

text:
               26.2.2018

               LV

               Eiropas Savienības Oficiālais Vēstnesis

               LI 54/3

         PADOMES ĪSTENOŠANAS REGULA (ES) 2018/282
   (2018. gada 26. februāris),
   ar ko īsteno Regulu (ES) Nr. 36/2012 par ierobežojošiem pasākumiem saistībā ar situāciju Sīrijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 36/2012 (2012. gada 18. janvāris) par ierobežojošiem pasākumiem saistībā ar situāciju Sīrijā un ar ko atceļ Regulu (ES) Nr. 442/2011 (1), un jo īpaši tās 32. panta 1. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2012. gada 18. janvārī pieņēma Regulu (ES) Nr. 36/2012.

               (2)

               Ievērojot situācijas Sīrijā nopietnību un ņemot vērā nesenās ministru līmeņa izmaiņas, Regulas (ES) Nr. 36/2012 II pielikumā iekļautajam to fizisko un juridisko personu, vienību vai struktūru sarakstam, kurām piemēro ierobežojošus pasākumus, būtu jāpievieno divas personas. Turklāt būtu jāatjaunina Regulas (ES) Nr. 36/2012 II pielikumā izklāstītā informācija par piecām personām.

               (3)

               Tāpēc attiecīgi būtu jāgroza Regulas (ES) Nr. 36/2012 II pielikums,

         IR PIEŅĒMUSI ŠO REGULU.
   1. pants
   Regulas (ES) Nr. 36/2012 II pielikumu groza tā, kā izklāstīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 26. februārī

            Padomes vārdā –

            priekšsēdētāja

         F. MOGHERINI

      (1)  OV L 16, 19.1.2012., 1. lpp.

      PIELIKUMS

                  I.

                  Regulas (ES) Nr. 36/2012 II pielikuma A daļā (“Personas”) iekļautajā sarakstā pievieno šādus ierakstus:

                              Vārds, uzvārds

                              Identifikācijas informācija

                              Pamatojums

                              Sarakstā iekļaušanas datums

                              “258.

                                 Mohamed Mazen Ali Yousef

                              ()

                              Dzimšanas datums: 1969. gada 17. maijs
                              Dzimšanas vieta: Damascus apvidus.

                              Rūpniecības ministrs. Iecelts 2018. gada janvārī.

                              26.2.2018.

                              259.

                                 Imad Abdullah Sara

                              ()

                              Dzimšanas datums: 1968. gads;
                              Dzimšanas vieta: Damascus, Sīrija.

                              Informācijas ministrs. Iecelts 2018. gada janvārī.

                              26.2.2018.”

                  II.

                  Regulas (ES) Nr. 36/2012 II pielikuma A daļā (“Personas”) iekļautajā sarakstā attiecīgos ierakstus aizstāj ar šādiem:

                              Vārds, uzvārds

                              Identifikācijas informācija

                              Pamatojums

                              Sarakstā iekļaušanas datums

                              “56.

                              Ali (
                                 ) Abdullah (
                                 ) (jeb Abdallah) Ayyub (
                                 ) (jeb Ayyoub, Ayub, Ayoub, Ayob)

                              Dzimšanas datums: 1952. gads.
                              Dzimšanas vieta: Lattakia, Sīrija.

                              Aizsardzības ministrs. Iecelts 2018. gada janvārī. Sīrijas armijas ģenerāļa pakāpes virsnieks, amatā pēc 2011. gada maija. Bijušais Sīrijas bruņoto spēku ģenerālštāba priekšnieks. Persona, kas atbalsta Assad režīmu un kas ir atbildīga par represijām un vardarbību pret civiliedzīvotājiem Sīrijā.

                              14.11.2011.

                              57.

                              Fahd (
                                 ) (jeb Fahid, Fahed) Jasim (
                                 ) (jeb Jasem, Jassim, Jassem) al-Furayj (
                                 ) (jeb Al-Freij)

                              Dzimšanas datums: 1950. gada 1. janvāris.
                              Dzimšanas vieta: Hama, Sīrija.

                              Bijušais aizsardzības ministrs. Kā bijušais valdības ministrs ir līdzatbildīgs par režīma īstenotajām vardarbīgajām represijām pret civiliedzīvotājiem.

                              14.11.2011.

                              212.

                                 Ammar Al-Sharif

                              (jeb Amar Al-Sharif; Amar Al-Charif; Ammar Sharif; Ammar Charif; Ammar al Shareef; Ammar Sherif; Ammar Medhat Sherif)
                              ()

                              Dzimšanas datums: 1969. gada 26. jūnijs.
                              Dzimšanas vieta: Lattakia.
                              Valstspiederība: Sīrijas.
                              Sīrijas pases numurs: 010312413;
                              izdošanas numurs: 002-15-L093534;
                              izdošanas datums: 2015. gada 14. jūlijs;
                              izdošanas vieta: Damascus, centrs;
                              derīguma termiņš: 2021. gada 13. jūlijs.
                              Valsts numurs: 060-10276707.

                              Svarīgs uzņēmējs, kas darbojas Sīrijā un kas ir aktīvs banku, apdrošināšanas un viesmīlības nozarēs. Byblos Bank Syria partneris – dibinātājs, lielākais akcionārs Unlimited Hospitality Ltd un valdes loceklis Solidarity Alliance Insurance Company un Al-Aqueelah Takaful Insurance Company.

                              28.10.2016.

                              221.

                                 Mohammed (jeb Mohamed, Muhammad, Mohammad) Ramez Tourjman (jeb Tourjuman)
                              ()

                              Dzimšanas datums: 1966. gads.
                              Dzimšanas vieta: Damascus, Sīrija.

                              Bijušais informācijas ministrs. Kā bijušais valdības ministrs ir līdzatbildīgs par režīma īstenotajām vardarbīgajām represijām pret civiliedzīvotājiem.

                              14.11.2016.

                              227.

                                 Ahmad al-Hamu (jeb al-Hamo)
                              ()

                              Dzimšanas datums: 1947. gads.

                              Bijušais rūpniecības ministrs. Kā bijušais valdības ministrs ir līdzatbildīgs par režīma īstenotajām vardarbīgajām represijām pret civiliedzīvotājiem.

                              14.11.2016.”


title: Padomes Īstenošanas regula (ES) 2018/281 (2018. gada 26. februāris), ar kuru īsteno Regulu (ES) 2016/1686, ar ko nosaka papildu ierobežojošus pasākumus, kas vērsti pret ISIL (Da'esh) un Al-Qaida un ar tām saistītām fiziskām un juridiskām personām, vienībām vai struktūrām

text:
               26.2.2018

               LV

               Eiropas Savienības Oficiālais Vēstnesis

               LI 54/1

         PADOMES ĪSTENOŠANAS REGULA (ES) 2018/281
   (2018. gada 26. februāris),
   ar kuru īsteno Regulu (ES) 2016/1686, ar ko nosaka papildu ierobežojošus pasākumus, kas vērsti pret ISIL (Da'esh) un Al-Qaida un ar tām saistītām fiziskām un juridiskām personām, vienībām vai struktūrām
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) 2016/1686 (2016. gada 20. septembris), ar ko nosaka papildu ierobežojošus pasākumus, kas vērsti pret ISIL (Da'esh) un Al-Qaida un ar tām saistītām fiziskām un juridiskām personām, vienībām vai struktūrām (1), un jo īpaši tās 4. panta 1. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2016. gada 20. septembrī pieņēma Regulu (ES) 2016/1686.

               (2)

               Ņemot vērā to, ka ISIL (Da'esh) un Al-Qaida un ar tām saistītas fiziskas un juridiskas personas, vienības vai struktūras turpina radīt draudus, Regulas (ES) 2016/1686 I pielikumā iekļautajam fizisku un juridisku personu, vienību un struktūru sarakstam būtu jāpievieno viena persona.

               (3)

               Tāpēc būtu attiecīgi jāgroza Regulas (ES) 2016/1686 I pielikums,

         IR PIEŅĒMUSI ŠO REGULU.
   1. pants
   Regulas (ES) 2016/1686 I pielikumu groza tā, kā izklāstīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 26. februārī

            Padomes vārdā –

            priekšsēdētāja

         F. MOGHERINI

      (1)  OV L 255, 21.9.2016., 1. lpp.

      PIELIKUMS
      Regulas (ES) 2016/1686 I pielikumā pievieno:

         “A.   Personas

                     1.

                        Fabien CLAIN (jeb Omar); dzimšanas datums: 1978. gada 30. janvāris; dzimšanas vieta: Toulouse (Francija); valstspiederība: Francijas; pases Nr.: 06AP104665, izdota 16.1.2006. (derīguma termiņš beidzies); valsts personas apliecības Nr.: 150161100206, izdota 8.1.2015. (derīga līdz 7.1.2030.).”


title: Komisijas Īstenošanas regula (ES) 2018/291 (2018. gada 26. februāris), ar ko attiecībā uz darbīgās vielas bifentrīna apstiprināšanas nosacījumiem groza Īstenošanas regulu (ES) Nr. 540/2011 (Dokuments attiecas uz EEZ. )

text:
               27.2.2018

               LV

               Eiropas Savienības Oficiālais Vēstnesis

               L 55/30

         KOMISIJAS ĪSTENOŠANAS REGULA (ES) 2018/291
   (2018. gada 26. februāris),
   ar ko attiecībā uz darbīgās vielas bifentrīna apstiprināšanas nosacījumiem groza Īstenošanas regulu (ES) Nr. 540/2011
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 21. panta 3. punktā minēto otro alternatīvu un 78. panta 2. punktu,
   tā kā:

               (1)

               Komisijas Īstenošanas regula (ES) Nr. 582/2012 (2) apstiprināja bifentrīnu par darbīgo vielu saskaņā ar Regulu (EK) Nr. 1107/2009 un pieprasīja, lai pieteikuma iesniedzējs, pēc kura pieprasījuma bifentrīns tika apstiprināts, cita starpā iesniegtu apstiprinošu informāciju par atlieku toksiskumu nemērķa posmkājiem un to rekolonizācijas iespējamību, kā arī monitoringa programmu bioakumulācijas un bioloģiskās pastiprināšanās iespējamības novērtēšanai ūdens un sauszemes vidē.

               (2)

               2013. gada 29. jūlijā pieteikuma iesniedzējs iesniedza monitoringa programmu un 2015. gada 31. jūlijā – tās rezultātus. 2014. gada 29. jūlijā pieteikuma iesniedzējs iesniedza papildu informāciju, lai izpildītu pārējās prasības par apstiprinošu datu iesniegšanu. Šie trīs iesniegumi ziņotājai dalībvalstij Francijai tika nodoti iesniegšanai noteiktajā termiņā.

               (3)

               Francija izvērtēja pieteikuma iesniedzēja iesniegto papildu informāciju un monitoringa programmu. 2014. gada 17. decembrī attiecībā uz papildu informāciju, kas iesniegta, lai izpildītu pārējās prasības par apstiprinošu datu iesniegšanu, un 2015. gada 3. novembrī attiecībā uz monitoringa programmu Francija šo novērtējumu kā novērtējuma ziņojuma projekta papildinājumu iesniedza pārējām dalībvalstīm, Komisijai un Eiropas Pārtikas nekaitīguma iestādei (“Iestāde”).

               (4)

               Pārējās dalībvalstis, pieteikuma iesniedzējs un Iestāde apspriedās un lūdza sniegt komentārus par ziņotājas dalībvalsts novērtējumu. 2015. gada 26. martā (3) Iestāde publicēja tehniskos ziņojumus par bifentrīnu, kuros apkopoti šīs apspriešanās rezultāti attiecībā uz papildu informāciju, kas iesniegta, lai izpildītu pārējās prasības par apstiprinošu datu iesniegšanu, un 2016. gada 14. aprīlī (4) – attiecībā uz monitoringa programmu.

               (5)

               Dalībvalstis un Komisija novērtējuma ziņojuma projektu, papildinājumu un Iestādes tehniskos ziņojumus izskatīja Augu, dzīvnieku, pārtikas aprites un dzīvnieku barības pastāvīgajā komitejā, un 2018. gada 26. janvārī tos pabeidza kā Komisijas pārskata ziņojumu par bifentrīnu. Komisija attiecībā uz pārskata ziņojumu par bifentrīnu aicināja pieteikuma iesniedzēju iesniegt komentārus. Pieteikuma iesniedzējs komentārus iesniedza, un tie tika rūpīgi izskatīti.

               (6)

               Komisija ir secinājusi, ka iesniegtā informācija ir nepilnīga un neļauj izdarīt secinājumu, ka notiek atsevišķu nemērķa posmkāju sugu pietiekama rekolonizācija uz lauka, savukārt citus šāda riska mazināšanas pasākumus nav iespējams reālistiski īstenot. Turklāt nav pārliecības, vai monitoringa programmas rezultāti, kuru pamatā ir riska mazināšanas metožu superpozīcija, ir reprezentatīvi attiecībā uz lauksaimniecības praksi un ir pietiekami, lai novērtētu bioakumulācijas un bioloģiskās pastiprināšanās iespējamību ūdens un sauszemes vidē.

               (7)

               Tāpēc, lai novērstu identificēto augsto risku nemērķa posmkājiem un arī, lai ņemtu vērā bioakumulācijas un bioloģiskās pastiprināšanās iespējamību ūdens un sauszemes vidē, ir lietderīgi bifentrīna lietošanas nosacījumus turpmāk ierobežot un atļaut lietojumus tikai pastāvīgās siltumnīcās.

               (8)

               Tāpēc Komisijas Īstenošanas regulas (ES) Nr. 540/2011 (5) pielikums būtu attiecīgi jāgroza.

               (9)

               Dalībvalstīm būtu jāatvēl pietiekams laiks, lai tās varētu grozīt vai atsaukt tādu augu aizsardzības līdzekļu atļaujas, kas satur bifentrīnu.

               (10)

               Ja attiecībā uz bifentrīnu saturošiem augu aizsardzības līdzekļiem dalībvalstis nosaka pagarinājuma periodu atbilstoši Regulas (EK) Nr. 1107/2009 46. pantam, šim periodam būtu jābeidzas ne vēlāk kā 2019. gada 19. jūnijā.

               (11)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Grozījums Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas pielikumu.
   2. pants
   Pārejas pasākumi
   Vēlākais līdz 2018. gada 19. jūnijam dalībvalstis saskaņā ar Regulu (EK) Nr. 1107/2009 vajadzības gadījumā groza vai atsauc spēkā esošās atļaujas, kas izsniegtas augu aizsardzības līdzekļiem, kuri satur bifentrīnu kā darbīgo vielu.
   3. pants
   Pagarinājuma periods
   Jebkurš pagarinājuma periods, ko dalībvalstis piešķir saskaņā ar Regulas (EK) Nr. 1107/2009 46. pantu, ir iespējami īss un beidzas ne vēlāk kā 2019. gada 19. jūnijā.
   4. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 26. februārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  Komisijas 2012. gada 2. jūlija Īstenošanas regula (ES) Nr. 582/2012, ar ko apstiprina darbīgo vielu bifentrīnu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Īstenošanas regulas (ES) Nr. 540/2011 pielikumu (OV L 173, 3.7.2012., 3. lpp.).

      (3)  EFSA (European Food Safety Authority), Technical report on the outcome of the consultation with Member States, the applicant and EFSA on the pesticide risk assessment of confirmatory data for bifenthrin. EFSA supporting publication, 2015:EN-780. 23. lpp.

      (4)  EFSA (European Food Safety Authority), Technical report on the outcome of the consultation with Member States, the applicant and EFSA on the pesticide risk assessment of confirmatory data for bifenthrin. EFSA supporting publication, 2016:EN-1019. 39. lpp.

      (5)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      PIELIKUMS
      Īstenošanas regulas (ES) Nr. 540/2011 pielikuma B daļas 23. rindā par bifentrīnu sleju “Īpaši noteikumi” aizstāj ar šādu:

         “A DAĻA
         Var atļaut izmantot tikai par insekticīdu pastāvīgās siltumnīcās.
         B DAĻA
         Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par bifentrīnu un jo īpaši tā I un II papildinājumu, ko pabeidza Augu, dzīvnieku, pārtikas aprites un dzīvnieku barības pastāvīgā komiteja.
         Šajā vispārējā novērtējumā dalībvalstīm īpaša uzmanība jāpievērš:

                     a)

                     noplūdēm no siltumnīcām, tādām kā kondensācijas ūdens, drenāžas ūdens, augsne vai mākslīgais substrāts, lai nepieļautu riskus ūdens organismiem un citiem nemērķa organismiem;

                     b)

                     siltumnīcā mērķtiecīgi ievietotu apputeksnētāju saimju aizsardzībai;

                     c)

                     operatoru un strādnieku aizsardzībai un jānodrošina, lai lietošanas nosacījumos vajadzības gadījumā būtu ietverta atbilstošu individuālās aizsardzības līdzekļu lietošana.

               Atļaujas piešķiršanas nosacījumos ietver riska mazināšanas pasākumus un paredz attiecīgu augu aizsardzības līdzekļu marķējumu.”


title: Padomes Īstenošanas regula (ES) 2018/286 (2018. gada 26. februāris), ar ko īsteno Regulu (ES) 2017/1509 par ierobežojošiem pasākumiem pret Korejas Tautas Demokrātisko Republiku

text:
               27.2.2018

               LV

               Eiropas Savienības Oficiālais Vēstnesis

               L 55/15

         PADOMES ĪSTENOŠANAS REGULA (ES) 2018/286
   (2018. gada 26. februāris),
   ar ko īsteno Regulu (ES) 2017/1509 par ierobežojošiem pasākumiem pret Korejas Tautas Demokrātisko Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) 2017/1509 (2017. gada 30. augusts) par ierobežojošiem pasākumiem pret Korejas Tautas Demokrātisko Republiku un ar ko atceļ Regulu (EK) Nr. 329/2007 (1), un jo īpaši tās 47. panta 1. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2017. gada 30. augustā pieņēma Regulu (ES) 2017/1509.

               (2)

               Regulas (ES) 2017/1509 XIV pielikumā ir uzskaitīti kuģi, kas ir jākonfiscē, ja Sankciju komiteja tā ir noteikusi. Tajā ir uzskaitīti arī kuģi, kuriem ir aizliegta piekļuve ostām Savienības teritorijā, ja Sankciju komiteja tā ir noteikusi.

               (3)

               Padome 2018. gada 26. februārī pieņēma Lēmumu (KĀDP) 2018/293 (2), ar ko maina Padomes Lēmuma (KĀDP) 2016/849 (3) IV pielikuma struktūru, kurā ir uzskaitīti kuģi, kurus norādījusi Sankciju komiteja.

               (4)

               Tāpēc būtu attiecīgi jāgroza Regulas (ES) 2017/1509 XIV pielikums,

         IR PIEŅĒMUSI ŠO REGULU.
   1. pants
   Regulas (ES) 2017/1509 XIV pielikumu groza tā, kā izklāstīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 26. februārī

            Padomes vārdā –

            priekšsēdētāja

         F. MOGHERINI

      (1)  OV L 224, 31.8.2017., 1. lpp.

      (2)  Skatīt šā Oficiālā Vēstneša 50. lappusi.

      (3)  Padomes Lēmums (KĀDP) 2016/849 (2016. gada 27. maijs) par ierobežojošiem pasākumiem pret Korejas Tautas Demokrātisko Republiku un ar ko atceļ Lēmumu 2013/183/KĀDP (OV L 141, 28.5.2016., 79. lpp.).

      PIELIKUMS
      Regulas (ES) 2017/1509 XIV pielikumu aizstāj ar šādu:
      “
            XIV PIELIKUMS
            Kuģi, kas minēti 34. panta 2. punktā un 39. panta 1. punkta g) apakšpunktā, un piemērojamie pasākumi, kā noteikusi Sankciju komiteja

                        A.

                        Kuģi, kas tiek konfiscēti

                        B.

                        Kuģi, kam aizliegts iebraukt ostās

                                    1.

                                       Vārds:
                                          PETREL 8

                                    Papildinformācija
                                    SJO: 9562233. MMSI: 620233000.

                                    2.

                                       Vārds:
                                          HAO FAN 6

                                    Papildinformācija
                                    SJO: 8628597. MMSI: 341985000.

                                    3.

                                       Vārds:
                                          TONG SAN 2

                                    Papildinformācija
                                    SJO: 8937675. MMSI: 445539000.

                                    4.

                                       Vārds:
                                          JIE SHUN

                                    Papildinformācija
                                    SJO: 8518780. MMSI: 514569000.

                                    5.

                                       Vārds:
                                          BILLIONS NO.

                                       18

                                    Papildinformācija
                                    SJO: 9191773.

                                    6.

                                       Vārds:
                                          UL JI BONG 6

                                    Papildinformācija
                                    SJO: 9114556.

                                    7.

                                       Vārds:
                                          RUNG RA 2

                                    Papildinformācija
                                    SJO: 9020534.

                                    8.

                                       Vārds:
                                          RYE SONG GANG 1

                                    Papildinformācija
                                    SJO: 7389704.

                  ”


title: Komisijas Īstenošanas regula (ES) 2018/288 (2018. gada 19. februāris), ar kuru groza Īstenošanas regulu (ES) Nr. 367/2014, ar ko nosaka neto atlikumu, kas pieejams ELGF izmaksu finansēšanai

text:
               27.2.2018

               LV

               Eiropas Savienības Oficiālais Vēstnesis

               L 55/18

         KOMISIJAS ĪSTENOŠANAS REGULA (ES) 2018/288
   (2018. gada 19. februāris),
   ar kuru groza Īstenošanas regulu (ES) Nr. 367/2014, ar ko nosaka neto atlikumu, kas pieejams ELGF izmaksu finansēšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (1) un jo īpaši tās 16. panta 2. punktu,
   tā kā:

               (1)

               Komisijas Īstenošanas regulā (ES) Nr. 367/2014 (2) ir noteikts neto atlikums, kas pieejams Eiropas Lauksaimniecības garantiju fonda (ELGF) izmaksu finansēšanai, kā arī summas, kas 2014.–2020. budžeta gadā ir pieejamas Eiropas Lauksaimniecības fondam lauku attīstībai (ELFLA) saskaņā ar Padomes Regulas (EK) Nr. 73/2009 (3) 10.c panta 2. punktu, 136., 136.a un 136.b pantu un Eiropas Parlamenta un Padomes Regulas (ES) Nr. 1307/2013 (4) 7. panta 2. punktu, 14. pantu un 66. panta 1. punktu.

               (2)

               Saskaņā ar Regulas (ES) Nr. 1307/2013 14. panta 1. punkta ceturto daļu Francija, Lietuva un Nīderlande līdz 2017. gada 1. augustam paziņoja Komisijai par to, ka tās ir nolēmušas attiecībā uz 2018. un 2019. kalendāro gadu pārskatīt iepriekšējo lēmumu zināmu procentuālo daļu no gada valsts maksimālā apjoma, kas paredzēts tiešajiem maksājumiem, pārvietot uz lauku attīstības programmām, kuras finansē no ELFLA, kā noteikts Eiropas Parlamenta un Padomes Regulā (ES) Nr. 1305/2013 (5). Attiecīgie valstu maksimālie apjomi tika pielāgoti ar Komisijas Deleģēto regulu (ES) 2018/162 (6).

               (3)

               Saskaņā ar Padomes Regulas (ES, Euratom) Nr. 1311/2013 (7) 3. panta 1. punktu maksimālā apakšsumma, kas daudzgadu finanšu shēmā paredzēta ar tirgu saistītiem izdevumiem un tiešajiem maksājumiem un noteikta minētās regulas I pielikumā, pēc pārvietojumiem starp ELFLA un tiešajiem maksājumiem jāpielāgo saskaņā ar minētās regulas 6. panta 1. punktā paredzētajām tehniskajām korekcijām.

               (4)

               Pēc minētajām izmaiņām ir jāpielāgo neto atlikums, kas pieejams ELGF un ir noteikts Īstenošanas regulā (ES) Nr. 367/2014. Skaidrības labad būtu jāpublicē arī summas, kas jādara pieejamas ELFLA.

               (5)

               Tāpēc Īstenošanas regula (ES) Nr. 367/2014 būtu attiecīgi jāgroza,

         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 367/2014 pielikumu aizstāj ar šīs regulas pielikuma tekstu.
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 19. februārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 549. lpp.

      (2)  Komisijas 2014. gada 10. aprīļa Īstenošanas regula (ES) Nr. 367/2014, ar ko nosaka neto atlikumu, kas pieejams ELGF izmaksu finansēšanai (OV L 108, 11.4.2014., 13. lpp.).

      (3)  Padomes 2009. gada 19. janvāra Regula (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem, kā arī groza Regulas (EK) Nr. 1290/2005, (EK) Nr. 247/2006, (EK) Nr. 378/2007 un atceļ Regulu (EK) Nr. 1782/2003 (OV L 30, 31.1.2009., 16. lpp.).

      (4)  Eiropas Parlamenta un Padomes 2013. gada 17. decembra Regula (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (OV L 347, 20.12.2013., 608. lpp.).

      (5)  Eiropas Parlamenta un Padomes 2013. gada 17. decembra Regula (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (OV L 347, 20.12.2013., 487. lpp.).

      (6)  Komisijas 2017. gada 23. novembra Deleģētā regula (ES) 2018/162, ar ko groza Eiropas Parlamenta un Padomes Regulas (ES) Nr. 1305/2013 I pielikumu un Eiropas Parlamenta un Padomes Regulas (ES) Nr. 1307/2013 II un III pielikumu (OV L 30, 2.2.2018., 6. lpp.).

      (7)  Padomes 2013. gada 2. decembra Regula (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).

      PIELIKUMS
      “
            PIELIKUMS

                        (EUR miljonos, pašreizējās cenās)

                        Budžeta gads

                        ELFLA pieejamās summas

                        No ELFLA pārvietotās summas

                        Neto atlikums, kas pieejams ELGF izmaksu finansēšanai

                        Regulas (EK) Nr. 73/2009 10.b pants

                        Regulas (EK) Nr. 73/2009 136. pants

                        Regulas (EK) Nr. 73/2009 136.b pants

                        Regulas (ES) Nr. 1307/2013 66. pants

                        Regulas (EK) Nr. 73/2009 136.a panta 1. punkts un Regulas (ES) Nr. 1307/2013 14. panta 1. punkts

                        Regulas (ES) Nr. 1307/2013 7. panta 2. punkts

                        Regulas (EK) Nr. 73/2009 136.a panta 2. punkts un Regulas (ES) Nr. 1307/2013 14. panta 2. punkts

                        2014

                        296,300

                        51,600

                        4,000

                        43 778,100

                        2015

                        51,600

                        4,000

                        621,999

                        499,384

                        44 189,785

                        2016

                        4,000

                        1 138,146

                        108,659

                        573,047

                        43 950,242

                        2017

                        4,000

                        1 174,732

                        111,026

                        572,440

                        44 145,682

                        2018

                        4,000

                        1 184,257

                        110,213

                        571,820

                        44 162,350

                        2019

                        4,000

                        1 491,459

                        111,358

                        571,158

                        43 880,341

                        2020

                        4,000

                        1 507,843

                        112,041

                        570,356

                        43 887,472

                  ”


title: Komisijas Īstenošanas regula (ES) 2018/292 (2018. gada 26. februāris), ar ko nosaka īstenošanas tehniskos standartus attiecībā uz procedūrām un veidlapām informācijas apmaiņai un palīdzības sniegšanai starp kompetentajām iestādēm saskaņā ar Eiropas Parlamenta un Padomes Regulu (ES) Nr. 596/2014 par tirgus ļaunprātīgu izmantošanu (Dokuments attiecas uz EEZ. )

text:
                  27.2.2018

                  LV

                  Eiropas Savienības Oficiālais Vēstnesis

                  L 55/34

            KOMISIJAS ĪSTENOŠANAS REGULA (ES) 2018/292
      (2018. gada 26. februāris),
      ar ko nosaka īstenošanas tehniskos standartus attiecībā uz procedūrām un veidlapām informācijas apmaiņai un palīdzības sniegšanai starp kompetentajām iestādēm saskaņā ar Eiropas Parlamenta un Padomes Regulu (ES) Nr. 596/2014 par tirgus ļaunprātīgu izmantošanu
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2014. gada 16. aprīļa Regulu (ES) Nr. 596/2014 par tirgus ļaunprātīgu izmantošanu (tirgus ļaunprātīgas izmantošanas regula) un ar ko atceļ Eiropas Parlamenta un Padomes Direktīvu 2003/6/EK un Komisijas Direktīvas 2003/124/EK, 2003/125/EK un 2004/72/EK (1), un jo īpaši tās 25. panta 9. punktu,
      tā kā:

                  (1)

                  Lai nodrošinātu, ka iestādes, kas saskaņā ar Regulu (ES) Nr. 596/2014 izraudzītas par kompetentajām iestādēm, spēj efektīvi un laikus sadarboties un veikt informācijas apmaiņu, un savstarpēji sniegt pilnīgu palīdzību minētās regulas vajadzībām, ir lietderīgi ieviest kopīgas procedūras un veidlapas, kas informācijas apmaiņas un palīdzības nolūkā jāizmanto kompetentajām iestādēm, tai skaitā attiecībā uz palīdzības pieprasījumu iesniegšanu, apliecinājumiem par pieprasījumu saņemšanu un atbildēm uz šādiem pieprasījumiem.

                  (2)

                  Apmaiņai ar rakstveida informāciju būtu jāpalīdz kompetentajai iestādei veikt savus pienākumus. Attiecīgā gadījumā (tai skaitā pirms rakstveida pieprasījuma nosūtīšanas) var notikt mutvārdu saziņa, lai sniegtu informāciju par topošu palīdzības pieprasījumu un lai apspriestu visus jautājumus, kas varētu ierobežot sniegto palīdzību. Steidzamības gadījumā vajadzētu būt arī pieļautai iespējai palīdzības pieprasījumu sniegt mutvārdos, ja steidzamības iemesls nav pieprasījuma iesniedzējas novēlota rīcība.

                  (3)

                  Regulā (ES) Nr. 596/2014 ir noteikts, ka kompetentajām iestādēm ir pienākums apmainīties ar informāciju un sniegt palīdzību. Tomēr vienīgi gadījumos, kad vienkāršs pieprasījums par informācijas apmaiņu nebūtu pietiekams, palīdzības pieprasījumiem pēc iespējas būtu jāietver liecības iegūšana vai pārbaude uz vietas, vai izmeklēšana. Tiek sagaidīts, ka kompetentā iestāde pirms palīdzības pieprasījuma iesniegšanas citas dalībvalsts kompetentajai iestādei būs veikusi visus pasākumus, kas praktiski iespējami tās piekritības teritorijā, tomēr ņemot vērā, ka šai iestādei pirms pieprasījuma iesniegšanas var nebūt iespējams izmantot pilnīgi visas izziņas metodes.

                  (4)

                  Nepieprasīta palīdzība būtu jāsniedz saskaņā ar Regulu (ES) Nr. 596/2014, tai skaitā brīvprātīgi, ja kādas dalībvalsts kompetentā iestāde uzskata, ka tās rīcībā esošā informācija varētu būt noderīga kompetentajai iestādei.

                  (5)

                  Palīdzības pieprasījumā saskaņā ar Regulu (ES) Nr. 596/2014 būtu jāsniedz pietiekama informācija par pieprasījuma priekšmetu, tai skaitā par pieprasījuma iemeslu un tā kontekstu, lai dotu saņēmējiestādei iespēju izskatīt šo pieprasījumu efektīvi un ātri. Tas, ka tiek norādīti fakti, kas izraisa aizdomas, nebūtu jāuzskata par priekšnosacījumu tam, lai iesniedzējiestāde saņemtu palīdzību, ja lūgtā informācija ir vajadzīga iestādei, lai tā varētu veikt savus pienākumus.

                  (6)

                  Papildus veidlapu izmantošanai palīdzības pieprasījuma iesniegšanai un atbildei uz šādu pieprasījumu sadarbības procedūrām būtu jādod iespēja veikt un jāatvieglo saziņa, apspriešanās un mijiedarbība starp iesniedzējiestādi un saņēmējiestādi visā šajā procesā, lai nodrošinātu efektīvu informācijas vai palīdzības pieprasījumu izskatīšanu. Šīm procedūrām būtu jādod kompetentajām iestādēm iespēja savstarpēji sniegt atsauksmes par saņemtās informācijas vai palīdzības lietderīgumu, par gadījuma iznākumu, saistībā ar kuru palīdzība tika lūgta, un par šādas informācijas vai palīdzības sniegšanā konstatētajām problēmām.

                  (7)

                  Procedūrām un veidlapām informācijas apmaiņai un palīdzības sniegšanai būtu jānodrošina sniegtās vai nosūtītās informācijas konfidencialitāte un atbilstība noteikumiem par fizisku personu aizsardzību attiecībā uz personas datu apstrādi un šādu datu brīvu apriti.

                  (8)

                  Šī regula ir balstīta uz īstenošanas tehnisko standartu projektu, ko Komisijai iesniegusi EVTI.

                  (9)

                  EVTI nav veikusi atklātu sabiedrisko apspriešanu par šīs regulas pamatā esošo īstenošanas tehnisko standartu projektu un nav analizējusi attiecīgo kompetento iestāžu potenciālās izmaksas un ieguvumus saistībā ar procedūrām un veidlapām, kas jāizmanto attiecīgajām kompetentajām iestādēm, ieviešanu, jo tas būtu bijis nesamērīgi attiecībā uz minēto standartu darbības jomu un ietekmi, ņemot vērā to, ka to adresāti būtu vienīgi dalībvalstu kompetentās iestādes, nevis tirgus dalībnieki.

                  (10)

                  EVTI ir lūgusi atzinumu no Vērtspapīru un tirgu nozares ieinteresēto personu grupas, kas izveidota ar Eiropas Parlamenta un Padomes Regulas (ES) Nr. 1095/2010 (2) 37. pantu.

                  (11)

                  Lai nodrošinātu finanšu tirgu netraucētu darbību un ņemot vērā, ka Regula (ES) Nr. 596/2014 jau tiek piemērota, ir nepieciešams noteikt, ka šī regula stājas spēkā un to sāk piemērot uzreiz,

            IR PIEŅĒMUSI ŠO REGULU.
      1. pants
      Definēti termini
      Šīs regulas vajadzībām “droši elektroniskie līdzekļi” ir elektronisks aprīkojums datu apstrādei (tai skaitā digitālajai kompresijai), glabāšanai un nosūtīšanai, izmantojot kabeļus, radio, optiskas tehnoloģijas vai citus elektromagnētiskos līdzekļus, kas nodrošina, ka nosūtīšanas laikā tiek saglabāts informācijas pilnīgums, integritāte un konfidencialitāte.
      2. pants
      Kontaktpunkti
      1.   Kompetentās iestādes šīs regulas vajadzībām norīko kontaktpunktus.
      2.   Kompetentās iestādes 30 dienu laikā pēc šīs regulas stāšanās spēkā par šiem kontaktpunktiem informē Eiropas Vērtspapīru un tirgu iestādi (EVTI). Nepieciešamības gadījumā tās sniedz EVTI atjauninātu informāciju.
      3.   EVTI uztur un nepieciešamības gadījumā atjaunina saskaņā ar 1. punktu norīkoto kontaktpunktu sarakstu, kas pieejams kompetentajām iestādēm.
      3. pants
      Palīdzības pieprasījums
      1.   Iesniedzējiestāde rakstveidā sagatavotu palīdzības pieprasījumu nosūta pa pastu, faksu vai ar drošiem elektroniskiem līdzekļiem. Tā pieprasījumu adresē kontaktpunktam, ko saņēmējiestāde norīkojusi saskaņā ar 2. pantu.
      2.   Palīdzības pieprasījumam kompetentā iestāde izmanto I pielikumā ietverto veidlapu un:

                  a)

                  detalizēti konkretizē nozīmīgo informāciju, ko iesniedzējiestāde vēlas saņemt no saņēmējiestādes;

                  b)

                  attiecīgā gadījumā apzina problēmas saistībā ar iegūstamās informācijas konfidencialitāti.

            3.   Iesniedzējiestāde var pieprasījumam pievienot jebkuru dokumentu vai papildu materiālu, kas nepieciešams, lai pamatotu šo pieprasījumu.
      4.   Steidzamības gadījumā iesniedzējiestāde palīdzības pieprasījumu var darīt zināmu mutiski. Ja vien saņēmējiestāde nepiekrīt citādai kārtībai, šo mutisko pieprasījumu pēc tam apstiprina rakstveidā bez liekas kavēšanās, izmantojot 1. punktā minētos līdzekļus.
      4. pants
      Saņemšanas apliecinājums
      Saņēmējiestāde 10 darbdienu laikā pēc rakstveida palīdzības pieprasījuma saņemšanas nosūta pa pastu, faksu vai ar drošiem elektroniskiem līdzekļiem saņemšanas apliecinājumu kontaktpunktam, kas norīkots saskaņā ar 2. pantu, ja vien šajā pieprasījumā nav norādīts citādi. Šo apliecinājumu par saņemšanu sniedz, izmantojot II pielikumā ietverto veidlapu, un, ja iespējams, tajā iekļauj norādi par aplēsto atbildes dienu.
      5. pants
      Atbilde uz palīdzības pieprasījumu
      1.   Saņēmējiestāde uz palīdzības pieprasījumu atbild rakstveidā, izmantojot pastu, faksu vai ar drošiem elektroniskajiem līdzekļiem. Ja vien pieprasījumā nav norādīts citādi, atbildi adresē kontaktpunktam, kas norīkots saskaņā ar 2. pantu.
      2.   Saņēmējiestāde atbild uz palīdzības pieprasījumu, izmantojot III pielikumā ietverto veidlapu un:

                  a)

                  pēc iespējas drīz jebkādā formā lūdz papildu paskaidrojumus, ja tai ir šaubas par pieprasītās informācijas konkrēto saturu;

                  b)

                  veic samērīgus, tās kompetencē ietilpstošus pasākumus, lai sniegtu lūgto palīdzību;

                  c)

                  nekavējoties un veidā, kas nodrošina, ka nepieciešami regulatīvie pasākumi tiek veikti lietderīgi, izpilda palīdzības pieprasījumus, ņemot vērā pieprasījuma sarežģītību un nepieciešamību iesaistīt trešās personas vai citu kompetento iestādi.

            3.   Ja saņēmējiestāde pilnīgi vai daļēji atsakās rīkoties, lai izpildītu palīdzības pieprasījumu, tā pēc iespējas drīz mutvārdos vai rakstveidā informē iesniedzējiestādi par savu lēmumu. Saņēmējiestāde saskaņā ar 1. punktu sniedz arī rakstveida atbildi, kurā norādīts, ar kuru no Regulas (ES) Nr. 596/2014 25. panta 2. punktā paredzētajiem izņēmumiem tā pamatojusi savu atteikumu.
      6. pants
      Palīdzības pieprasījuma nosūtīšanas un izskatīšanas kārtība
      1.   Iesniedzējiestāde un saņēmējiestāde saistībā ar palīdzības pieprasījumu un tās atbildi sazinās, izmantojot visātrākos līdzekļus, pienācīgi ņemot vērā konfidencialitātes apsvērumus, sarakstes laikus, iesniedzamās dokumentācijas apjomu un to, cik viegli iesniedzējiestāde var piekļūt informācijai. Konkrētāk, iesniedzējiestāde nekavējoties atbild uz visiem saņēmējiestādes lūgumiem sniegt skaidrojumus.
      2.   Kad saņēmējiestādei kļūst zināmi apstākļi, kas tās sagaidāmo atbildes dienu varētu aizkavēt par vairāk nekā 10 darbdienām, tā nekavējoties par to informē iesniedzējiestādi.
      3.   Attiecīgā gadījumā saņēmējiestāde sniedz regulāras atsauksmes par pieprasījuma izskatīšanas gaitu, tai skaitā pārskatītas aplēses par sagaidāmo datumu, kurā tā sniegs atbildi iesniedzējiestādei.
      4.   Ja iesniedzējiestāde uzskata, ka pieprasījums ir steidzams, kompetentās iestādes vienojas par to, cik bieži saņēmējiestāde sniegs iesniedzējiestādei atjauninātu informāciju.
      5.   Saņēmējiestāde un iesniedzējiestāde sadarbojas, lai novērstu visas grūtības, kas var rasties pieprasījuma izpildes gaitā.
      7. pants
      Kārtība, kādā iesniedzams pieprasījums par liecības iegūšanu no personas
      1.   Ja iesniedzējiestāde savā pieprasījumā iekļauj liecības iegūšanu no jebkuras personas izmeklēšanas vai pārbaudes ietvaros, saņēmējiestāde un iesniedzējiestāde, ievērojot esošos juridiskos ierobežojumus vai apgrūtinājumus un visas procesuālo prasību atšķirības, novērtē un ņem vērā:

                  a)

                  to personu tiesības, no kurām paredzēts iegūt liecību, un attiecīgā gadījumā arī jautājumus saistībā ar liecināšanu pret sevi;

                  b)

                  iesniedzējiestādes darbinieku dalības statusu (novērotāji vai aktīvi dalībnieki);

                  c)

                  saņēmējiestādes un iesniedzējiestādes personāla lomu liecības iegūšanā;

                  d)

                  to, vai personai, no kuras jāiegūst liecība, ir tiesības lūgt palīdzību juridiskajam pārstāvim un, ja tā, pārstāvja palīdzības apmēru liecības iegūšanas laikā, tostarp attiecībā uz visiem liecības ierakstiem vai ziņojumu;

                  e)

                  to, vai liecība ir jāiegūst brīvprātīgi vai piespiedu kārtā (ja pastāv šāds nošķīrums);

                  f)

                  to, vai, pamatojoties uz pieprasījuma laikā pieejamo informāciju, persona, no kuras jāiegūst liecība, ir izmeklēšanas lieciniece vai aizdomās turētais (ja pastāv šāds nošķīrums);

                  g)

                  to, vai, pamatojoties uz pieprasījuma laikā pieejamo informāciju, liecību varētu izmantot vai to paredzēts izmantot kriminālprocesā;

                  h)

                  liecības pieļaujamību iesniedzējiestādes piekritības teritorijā;

                  i)

                  liecības reģistrēšanu un piemērojamās procedūras, tostarp to, vai tā būs vienlaicīgs vai apkopots rakstisks protokols vai audio vai audiovizuāls ieraksts;

                  j)

                  procedūras par liecības sertificēšanu vai apstiprināšanu, ko veic personas, kas sniedz liecību, tostarp to, vai tas notiek pēc tam, kad liecība ir iegūta; kā arī

                  k)

                  kārtību, kādā saņēmējiestāde liecību nosūta iesniedzējiestādei, tai skaitā pieprasījuma formātu un termiņus.

            2.   Saņēmējiestāde un iesniedzējiestāde nodrošina, ka ir paredzēti noteikumi personālam rīkoties efektīvi, tostarp noteikumi, ar ko personālam ļauj vienoties par jebkādu papildu informāciju, kas var būt nepieciešama, tostarp turpmāk minēto:

                  a)

                  datumu plānošana;

                  b)

                  to jautājumu saraksts, kas uzdodami personai, no kuras jāiegūst liecība;

                  c)

                  ceļošanas kārtība, tostarp nodrošinot, ka saņēmējiestāde un iesniedzējiestāde spēj satikties, lai izskatītu konkrēto jautājumu pirms liecības iegūšanas; kā arī

                  d)

                  valodu lietojums.

            8. pants
      Kārtība, kādā iesniedzams pieprasījums sākt izmeklēšanu vai veikt pārbaudi uz vietas
      1.   Ja ir saņemts saskaņā ar Regulas (ES) Nr. 596/2014 25. panta 6. punktu iesniegts pieprasījums veikt izmeklēšanu vai pārbaudi uz vietas, iesniedzējiestāde un saņēmējiestāde savstarpēji apspriežas par vislabāko veidu, kādā lietderīgi iesniegt palīdzības pieprasījumu, ņemot vērā Regulas (ES) Nr. 596/2014 25. panta 6. punkta trešās daļas a)–e) apakšpunktu, tostarp to, cik lietderīgi ir veikt kopīgu izmeklēšanu vai kopīgu pārbaudi uz vietas.
      2.   Saņēmējiestāde nodrošina, ka iesniedzējiestāde ir informēta par izmeklēšanas vai uz vietas veiktas pārbaudes gaitu, un laikus nosūta savus konstatējumus iesniedzējiestādei.
      3.   Lemjot par to, vai sākt kopīgu izmeklēšanu vai kopīgu pārbaudi uz vietas, iesniedzējiestāde un saņēmējiestāde ņem vērā vismaz šādus aspektus:

                  a)

                  no iesniedzējiestādes saņemto palīdzības pieprasījumu saturu, tostarp jebkuru ierosinājumu par piemērotību kopīgi veikt izmeklēšanu vai pārbaudi uz vietas;

                  b)

                  to, vai tās atsevišķi apkopo informāciju par konkrētu jautājumu, kam ir pārrobežu ietekme, un vai minētais jautājums būtu piemērotāks kopīgai sadarbībai;

                  c)

                  tiesisko un normatīvo regulējumu katrā attiecīgajā valstī (tiesību sistēmā) – nodrošinot, ka abas iestādes labi izprot potenciālos juridiskos un citādus ierobežojumus saistībā ar kopīgu izmeklēšanu vai kopīgas pārbaudes veikšanu uz vietas un eventuālu turpmāku tiesvedību, tai skaitā jautājumus saistībā ar principu ne bis in idem;

                  d)

                  izmeklēšanai vai pārbaudei uz vietas nepieciešamo pārvaldību un virzību;

                  e)

                  varbūtējās izredzes, ka tās vienosies par faktu konstatēšanu;

                  f)

                  resursu piešķiršanu un tāda personāla iecelšanu, kas ir atbildīgs par izmeklēšanu vai pārbaudes veikšanu uz vietas;

                  g)

                  iespēju izveidot kopīgu rīcības plānu un katras iestādes darba grafiku;

                  h)

                  katras iestādes kopīgi vai atsevišķi veicamo darbību noteikšanu;

                  i)

                  abpusēju apkopotās informācijas apmaiņu un ziņošanu par atsevišķu veikto darbību iznākumiem; kā arī

                  j)

                  citus ar konkrēto lietu saistītus jautājumus.

            4.   Ja iesniedzējiestāde un saņēmējiestāde izlemj veikt kopīgu izmeklēšanu vai kopīgu pārbaudi uz vietas, tās:

                  a)

                  vienojas par tās veikšanas un pabeigšanas kārtību;

                  b)

                  iesaistās notiekošā dialogā, lai koordinētu informācijas apkopošanas procesu un faktu konstatēšanu;

                  c)

                  savstarpēji cieši sadarbojas, veicot kopīgu izmeklēšanu vai kopīgu pārbaudi uz vietas;

                  d)

                  tiesiski pieļaujamā apmērā savstarpēji sniedz palīdzību attiecībā uz turpmākām izpildes procedūrām, tai skaitā koordinējot procedūras vai citas izpildes darbības (administratīvo tiesību, civiltiesību vai krimināltiesību jomā) saistībā ar kopīgās izmeklēšanas vai kopīgās pārbaudes uz vietas iznākumu vai attiecīgā gadījumā saistībā ar izlīguma izredzēm;

                  e)

                  nosaka īpašus tiesību aktus, kas reglamentē kopīgas izmeklēšanas vai kopīgas pārbaudes uz vietas priekšmetu;

                  f)

                  attiecīgā gadījumā apsver vismaz šādus elementus:

                              1)

                              tāda kopīga rīcības plāna izstrāde, kurā precizē, piemēram, veicamo darbību būtību, raksturu un termiņu un iekļauj starpmērķus un pienākumu sadali rezultātu sniegšanā un katras iestādes attiecīgo prioritāšu ņemšanu vērā;

                              2)

                              jebkuru juridisku ierobežojumu vai apgrūtinājumu apzināšana un novērtēšana un visas atšķirības procedūrās attiecībā uz izmeklēšanas vai izpildes pasākumu vai jebkurām citām norisēm, tostarp jebkuras personas tiesības, attiecībā uz kuru veic izmeklēšanu;

                              3)

                              īpašu juridisko profesionālo priekšrocību apzināšana un novērtēšana, kas var ietekmēt izmeklēšanas procedūru, tostarp tiesības neliecināt pret sevi;

                              4)

                              sabiedrības informēšanas un preses stratēģija; kā arī

                              5)

                              informācijas, ar ko veikta apmaiņa, paredzētā izmantošana.

            9. pants
      Kārtība, kādā sniedzama palīdzība sodanaudas piedziņā
      1.   Ja saskaņā ar Regulas (ES) Nr. 596/2014 25. panta 6. punktu ir iesniegts pieprasījums par palīdzību sodanaudas piedziņā, iesniedzējiestāde un saņēmējiestāde savstarpēji apspriežas par to, kā visiedarbīgāk reaģēt uz šo pieprasījumu. Iestādes ņem vērā darbības, ko iesniedzējiestāde jau veikusi savā piekritības teritorijā, un valsts regulējumu par saņēmējiestādes uzlikto sankciju piedziņu.
      2.   Saņēmējiestāde sniedz palīdzību vai dara pieejamu informāciju, kas šā panta vajadzībām pieprasīta saskaņā ar attiecīgās valsts tiesību aktiem. Ja pieprasīto palīdzību var sniegt vai ja informācija var būt pieejama citai pieprasījuma saņēmējas iestādes dalībvalsts iestādei vai attiecīgai struktūrai, saņēmējiestāde saskaņā ar valsts tiesību aktiem piedāvā sniegt iesniedzējiestādei informāciju, kas nepieciešama, lai izveidotu tiešu saziņu starp iesniedzējiestādi un otru iestādi vai struktūru, no kuras pieprasītā informācija varētu būt pieejama.
      10. pants
      Iepriekš nepieprasītas informācijas apmaiņa
      1.   Lai nosūtītu nepieprasītu informāciju saskaņā ar Regulas (ES) Nr. 596/2014 16. panta 4. punktu un 25. panta 5. punktu vai ja kompetentajai iestādei ir informācija, kas, tāsprāt, palīdzētu citai kompetentajai iestādei veikt savus pienākumus saskaņā ar Regulu (ES) Nr. 596/2014, tā minēto rakstveida informāciju pa pastu, faksu vai ar drošiem elektroniskiem līdzekļiem nosūta attiecīgās kompetentās iestādes kontaktpunktam, kas norīkots saskaņā ar 2. pantu.
      2.   Ja kompetentā iestāde, kas nosūta informāciju, uzskata, ka šī informācija būtu jānosūta steidzami, tā var informēt otru iestādi mutiski, ja vien pēc tam bez liekas kavēšanās tiek nosūtīta rakstveida informācija.
      3.   Kompetentā iestāde, kas nosūta informāciju bez pieprasījuma, dara to, izmantojot IV pielikumā norādīto veidlapu, norādot jo īpaši uz jautājumiem, kas attiecas uz informācijas konfidencialitāti.
      11. pants
      Ierobežojumi un informācijas pieļaujamais izmantojums
      1.   Iesniedzējiestāde un saņēmējiestāde jebkurā palīdzības pieprasījumā iekļauj atbilstīgu konfidencialitātes brīdinājumu, atbild uz palīdzības pieprasījumu vai nepieprasītas informācijas nosūtīšanu saskaņā ar pielikumos ietvertajām veidlapām.
      2.   Ja, lai izpildītu pieprasījumu, saņēmējiestādei ir jāatklāj tas, ka iesniedzējiestāde ir iesniegusi pieprasījumu, saņēmējiestāde to atklāj pēc tam, kad tā ar iesniedzējiestādi ir apspriedusi šādas nepieciešamās atklāšanas būtību un apmēru un ir ieguvusi tās piekrišanu šādai atklāšanai. Ja iesniedzējiestāde nepiekrīt šādai izpaušanai, saņēmējiestāde uz pieprasījumu nereaģē, un iesniedzējiestāde var atsaukt vai apturēt savu pieprasījumu līdz brīdim, kad tā spēj sniegt šādu piekrišanu informācijas atklāšanai.
      3.   Informāciju, kas sniegta saskaņā ar 10. pantu, izmanto vienīgi nolūkā nodrošināt atbilstību Regulas (ES) Nr. 596/2014 normām vai to izpildi, tai skaitā (bet ne tikai) sākt, veikt vai palīdzēt veikt krimināltiesisku, administratīvu, civiltiesisku vai disciplināru procesu tādēļ, ka pārkāptas minētās regulas normas.
      12. pants
      Stāšanās spēkā un piemērošana
      Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2018. gada 26. februārī

               Komisijas vārdā –

               priekšsēdētājs

            Jean-Claude JUNCKER

         (1)  OV L 173, 12.6.2014., 1. lpp.

         (2)  Eiropas Parlamenta un Padomes 2010. gada 24. novembra Regula (ES) Nr. 1095/2010, ar ko izveido Eiropas Uzraudzības iestādi (Eiropas Vērtspapīru un tirgu iestādi), groza Lēmumu Nr. 716/2009/EK un atceļ Komisijas Lēmumu 2009/77/EK (OV L 331, 15.12.2010., 84. lpp.).

         I PIELIKUMS
         Teksts attēlu

            Palīdzības pieprasījuma veidlapa
            Palīdzības pieprasījums
            Atsauces numurs:
            Datums:
            Pielikumi: [Norādīt pievienoto dokumentu/apliecinošo dokumentu skaitu]
            Vispārīga informācija
            SŪTĪTĀJS:
            Dalībvalsts:
            Iesniedzējiestāde:
            Juridiskā adrese:
            [Ierakstīt kontaktinformāciju par kontaktpunktu, kas norīkots saskaņā ar Komisijas Īstenošanas regulas (ES) 2018/2922. pantu, vai personu, kas norīkota par kontaktpersonu šā pieprasījuma izskatīšanā un kas norādīta tālāk tekstā]
            Vārds, uzvārds:
            Tālrunis:
            E-pasts:
            ADRESĀTS:
            Dalībvalsts:
            Saņēmējiestāde:
            Juridiskā adrese:
            [Ierakstīt kontaktinformāciju par kontaktpunktu, kas norīkots saskaņā ar Komisijas Īstenošanas regulas (ES) 2018/2922. pantu]
            Vārds, uzvārds:
            Tālrunis:
            E-pasts:
            God./cien. [ierakstīt attiecīgo vārdu un uzvārdu]!
            Saskaņā ar Komisijas Īstenošanas regulas (ES) 2018/292 3. pantu tiek lūgta Jūsu palīdzība lietā(-ās), kas detalizētāk izklāstīta(-as) tālāk tekstā.
            Būsim pateicīgi par minētās palīdzības sniegšanu līdz [ierakstīt orientējošu atbildes sniegšanas datumu un – steidzama pieprasījuma gadījumā – informācijas iesniegšanas termiņu] vai, ja tas nav iespējams, par norādi, kad sagaidāt, ka varēsit sniegt lūgto palīdzību.

         Teksts attēlu

            Palīdzības pieprasījuma veids
            Lūdzam iezīmēt attiecīgo(-ās) aili(-es)
            1. Informācijas sniegšana
            2. Liecības iegūšana
            3. Izmeklēšanas sākšana
            4. Pārbaude uz vietas
            5. Sodanaudas piedziņa
            6. Cita veida palīdzība
            (piem., aktīvu iesaldēšana vai konfiskācija, citāda izmantojuma atļaušana vai turpmāka informācijas atklāšana…)
            Palīdzības pieprasījuma iemesli
            [Ierakstīt nozari reglamentējošo tiesību aktu normas, kurās noteikts, ka iesniedzējiestāde ir kompetenta izskatīt šo lietu]
            Pieprasījums attiecas uz palīdzību saistībā ar
            [Ievietot aprakstu par pieprasījuma priekšmetu, nolūku, kādā palīdzība tiek lūgta, un faktiem saistībā ar izmeklēšanu – kā pieprasījuma kontekstinformāciju – un paskaidrojumu par tās noderīgumu iestādes pienākumu veikšanā]
            Papildinot
            [Attiecīgā gadījumā ierakstīt ziņas par iepriekšējo pieprasījumu, lai to varētu identificēt]
            1. Informācijas sniegšana
            a) Lūdzam sniegt detalizētu aprakstu par konkrēto pieprasīto informāciju, tai skaitā to, kādēļ šī informācija būs noderīga, un sarakstu ar personām (ja zināmas), par kurām tiek uzskatīts, ka to rīcībā ir pieprasītā informācija, vai ar vietām, kur šī informācija varētu būt pieejama.

         Teksts attēlu

            b) Ja pieprasījums attiecas uz informācija saistībā ar kādu darījumu vai rīkojumu par konkrētu finanšu instrumentu, lūdzam sniegt šādu informāciju.
            Produkta identifikators:
            [Iekļaut precīzu aprakstu par finanšu instrumentu, tai skaitā piemērojamo identifikācijas standartkodu, piemēram, ISIN kodu vai AII]
            Personas identifikators:
            [Ierakstīt ar darījumu (vai rīkojumu) saistīto personu identitāti, tai skaitā tās personas identitāti, kas tirgo attiecīgo finanšu instrumentu vai par kuru tiek uzskatīts, ka viņas uzdevumā notikusi tirdzniecība, un attiecīgo identifikācijas kodu, piemēram, LEI kodu vai klienta personas kodu saskaņā ar Eiropas Parlamenta un Padomes 2014. gada15. maija Regulu (ES) Nr. 600/2014 par finanšu instrumentu tirgiem un ar ko groza Regulu (ES) Nr. 648/2012]
            Datumi:
            [Ierakstīt laikposmu (no datuma līdz datumam), kurā notika darījumi (vai rīkojumi) ar šiem finanšu instrumentiem, tai skaitā gadījumā, ja šāds laikposms ir ievērojams, norādot iemeslus, kādēļ šis laikposms (kopumā) ir bijis labvēlīgs]
            c) Ja pieprasījums attiecas uz informāciju par personas komercdarbību vai citādu darbību, lūdzam sniegt pēc iespējas precīzu informāciju, lai būtu iespējams identificēt šo personu.
            d) Ja pastāv speciāli apsvērumi par pieprasītās informācijas sensitivitāti, lūdzam sniegt norādi par pieprasījumā ietvertās informācijas sensitivitāti un īpašiem piesardzības pasākumiem, kas izmeklēšanas apsvērumu pēc būtu jāveic, ievācot šo informāciju.
            e) Lūdzam sniegt papildu informāciju.
            [Vai iesniedzējiestāde saistībā ar pieprasījuma priekšmetu ir sazinājusies (vai sazināsies) ar kādu citu iestādi, t. sk. tiesībaizsardzības iestādi, saņēmējiestādes dalībvalstī vai citu iestādi, par kuru iesniedzējiestādei ir zināms, ka tā ir aktīvi paudusi interesi par pieprasījuma priekšmetu]
            f) Steidzama pieprasījuma un termiņu noteikšanas gadījumā lūdzam sniegt pilnīgu paskaidrojumu par pieprasījuma steidzamību un paskaidrojumu par termiņiem, līdz kuriem iesniedzējiestāde ir lūgusi sniegt šo informāciju.

         Teksts attēlu

            2. Liecības iegūšana
            Lūdzam norādīt:
            a) Pieprasītās liecības būtība:
            [Norādīt vēlamo variantu (ja tāds ir) attiecībā uz pieprasītās liecības būtību, piem., ar zvērestu apliecināts paziņojums vai cits juridiski rīkojums; attiecīgā gadījumā – sniegts brīvprātīgi vai piespiedu kārtā]
            b) Liecības iegūšanas nepieciešamība un nolūks:
            c) Tās personas(-u) vārds, uzvārds, no kuras(-ām) iegūstama liecība:
            [Ierakstīt ziņas par personām, no kurām tiks iegūta liecība, tai skaitā attiecīgā gadījumā personas amatu un darba devēju, lai dotu saņēmējiestādei iespēju sākt organizēt liecības iegūšanu, tai skaitā attiecīgā gadījumā pavēstes izsniegšanu]
            d) Detalizēts apraksts par vajadzīgo informāciju, tai skaitā pagaidu saraksts ar jautājumiem (ja pieprasījuma iesniegšanas laikā tāds ir pieejams).
            e) Papildu informācija, kas varētu būt noderīga:
            [Vai iesniedzējiestādes personāls lūdz piedalīties liecības iegūšanā, ziņas par iesniedzējiestādes amatpersonām, kuras piedalīsies tajā, attiecīgā gadījumā – apraksts par juridiskām un procesuālām prasībām, kas jāievēro, lai nodrošinātu iesniedzējiestādei piekritīgā nopratināšanā sniegtu liecību pieļaujamību]
            3. Izmeklēšanas vai kopīgas izmeklēšanas sākšana
            Ja pieprasījums attiecas uz izmeklēšanas sākšanu iesniedzējiestādes uzdevumā, lūdzam sniegt informāciju, ar kuras palīdzību saņēmējiestāde var novērtēt, vai tā varētu būt ieinteresēta iesaistīties kopīgā izmeklēšanā, tai skaitā iesniedzējiestādes priekšlikumu par šo izmeklēšanu, tās argumentāciju un apsvērumus par ieguvumu saņēmējiestādei.
            [Iekļaut visu nozīmīgo informāciju, kas saņēmējiestādei nepieciešama, lai tā varētu sniegt nepieciešamo palīdzību, uzsākot attiecīgi izmeklēšanu vai kopīgu izmeklēšanu]

         Teksts attēlu

            4. Pārbaudes uz vietas vai kopīgas pārbaudes sākšana
            Ja pieprasījums attiecas uz pārbaudes uz vietas sākšanu iesniedzējiestādes uzdevumā, lūdzam sniegt informāciju, ar kuras palīdzību saņēmējiestāde var novērtēt, vai tā varētu būt ieinteresēta iesaistīties kopīgā pārbaudē uz vietas, tai skaitā iesniedzējiestādes priekšlikumu par šo pārbaudi, tās argumentāciju un apsvērumus par ieguvumu saņēmējiestādei.
            [Iekļaut visu nozīmīgo informāciju, kas saņēmējiestādei nepieciešama, lai tā varētu sniegt nepieciešamo palīdzību, uzsākot attiecīgi pārbaudi uz vietas vai kopīgu pārbaudi]
            Saskaņā ar Komisijas Īstenošanas regulas (ES) 2018/292 11. pantu un Regulas (ES) Nr. 596/2014 27. pantu tiks ievērota šajā pieprasījumā iekļautās informācijas konfidencialitāte. Attiecībā uz šajā pieprasījumā ietvertajiem personas datiem tiks ievērotas Regulas (ES) Nr. 596/2014 28. panta prasības.
            Jūsu kontaktpersona, kas atbildēs uz jautājumiem saistībā ar jebkuru šā pieprasījuma aspektu, ir [Ierakstīt attiecīgās kontaktpersonas vārdu, uzvārdu un kontaktinformāciju: tālrunis, e-pasts]
            Ar cieņu
            [Vārds, uzvārds un paraksts]

         II PIELIKUMS
         Teksts attēlu

            Palīdzības pieprasījuma saņemšanas apliecinājuma veidlapa
            Palīdzības pieprasījuma saņemšanas apliecinājums
            Atsauces numurs:
            Datums:
            SŪTĪTĀJS:
            Dalībvalsts:
            Saņēmējiestāde:
            Juridiskā adrese:
            [Ierakstīt kontaktinformāciju par kontaktpunktu, kas norīkots saskaņā ar Komisijas Īstenošanas regulas (ES) 2018/2922. pantu, vai personu, kas norīkota par kontaktpersonu šā pieprasījuma izskatīšanai un kas norādīta tālāk tekstā]
            Vārds, uzvārds:
            Tālrunis:
            E-pasts:
            ADRESĀTS:
            Dalībvalsts:
            Iesniedzējiestāde:
            Juridiskā adrese:
            [Ierakstīt kontaktinformāciju par kontaktpunktu, kas norīkots saskaņā ar Komisijas Īstenošanas regulas (ES) 2018/2922. pantu, ja vien iesniedzējiestāde nav norādījusi citādi]
            Vārds, uzvārds:
            Tālrunis:
            E-pasts:
            God./cien. [ierakstīt attiecīgo vārdu un uzvārdu]!
            Saskaņā ar Komisijas Īstenošanas regulas (ES) 2018/292 4. pantu apliecinām, ka Jūsu palīdzības pieprasījums ar atsauces numuru [ierakstīt pieprasījuma atsauces numuru] ir saņemts [ierakstīt datumu].
            Jūsu pieprasījumu izskata šāds(-i) [ierakstīt saņēmējiestādes nosaukumu] darbinieks(-i): [ierakstīt vārdu, uzvārdu, tālruni, e-pasta adresi].
            Lēstais atbildes sniegšanas datums:
            Ar cieņu
            [Vārds, uzvārds un paraksts]

         III PIELIKUMS
         Teksts attēlu

            Veidlapa atbildei uz palīdzības pieprasījumu
            Atbilde uz palīdzības pieprasījumu
            Atsauces numurs:
            Datums:
            Pielikumi: [Norādīt pievienoto dokumentu/apliecinošo dokumentu skaitu]
            Vispārīga informācija
            SŪTĪTĀJS:
            Dalībvalsts:
            Saņēmējiestāde:
            Juridiskā adrese:
            [Ierakstīt kontaktinformāciju par kontaktpunktu, kas norīkots saskaņā ar Komisijas Īstenošanas regulas (ES) 2018/2922. pantu, vai personu, kas norīkota par kontaktpersonu šā pieprasījuma izskatīšanai un kas norādīta tālāk tekstā]
            Vārds, uzvārds:
            Tālrunis:
            E-pasts:
            ADRESĀTS:
            Dalībvalsts:
            Iesniedzējiestāde:
            Juridiskā adrese:
            [Ierakstīt kontaktinformāciju par kontaktpunktu, kas norīkots saskaņā ar Komisijas Īstenošanas regulas (ES) 2018/2922. pantu, ja vien iesniedzējiestāde nav norādījusi citādi]
            Vārds, uzvārds:
            Tālrunis:
            E-pasts:
            God./cien. [ierakstīt attiecīgo vārdu un uzvārdu]!
            Saskaņā ar Komisijas Īstenošanas regulas (ES) 2018/292 5. pantu esam izskatījuši Jūsu [dd.mm.gggg.] pieprasījumu ar atsauces numuru [ierakstīt pieprasījuma atsauces numuru].
            Ievākta informācija
            [Ja ir ievākta informācija, lūdzam to izklāstīt šeit vai paskaidrot, kā tā tiks sniegta]

         Teksts attēlu

            Sniegtā informācija ir konfidenciāla un tiek atklāta [ierakstīt iesniedzējiestādes nosaukumu] saskaņā ar [ierakstīt piemērojamā nozares tiesību akta normu], pieņemot, ka saskaņā ar Komisijas Īstenošanas regulas (ES) 2018/29211. pantu un Regulas (ES) Nr. 596/2014 27. pantu tiks nodrošināta informācijas konfidencialitāte.
            [Ierakstīt iesniedzējiestādes nosaukumu] ievēro Komisijas Īstenošanas regulas (ES) 2018/292 11. panta prasības attiecībā uz šīs informācijas pieļaujamā izmantojuma veidiem un Regulas (ES) Nr. 596/2014 28. panta prasības attiecībā uz personas datu apstrādi un nodošanu.
            Ja [ierakstīt iesniedzējiestādes nosaukumu] plāno izmantot vai atklāt šajā atbildē sniegto informāciju nolūkā, kas atšķiras no pieprasījumā minētā, tomēr ietilpst Regulas (ES) Nr. 596/2014 tvērumā, [ierakstīt iesniedzējiestādes nosaukumu] informē [ierakstīt saņēmējiestādes nosaukumu], kura desmit darbdienu laikā var iebilst pret šādu izmantojumu vai atklāšanu, pamatojoties uz Regulas (ES) Nr. 596/2014 25. panta 2. punktu.
            Ja [ierakstīt iesniedzējiestādes nosaukumu] plāno izmantot vai atklāt šajā atbildē sniegto informāciju nolūkā, kas neietilpst Regulas (ES) Nr. 596/2014 tvērumā, tā informē [ierakstīt saņēmējiestādes nosaukumu] un, ja vien nav piemērojams Regulas (ES) Nr. 596/2014 27. panta 3. punktā minētais izņēmums, iegūst iepriekšēju piekrišanu no [ierakstīt saņēmējiestādes nosaukumu]. Ja [ierakstīt saņēmējiestādes nosaukumu] piekrīt šādam šīs informācijas izmantojumam vai atklāšanai, tā to var padarīt atkarīgu no konkrētu nosacījumu izpildes.
            Ar cieņu
            [Vārds, uzvārds un paraksts]

         IV PIELIKUMS
         Teksts attēlu

            Nepieprasītas palīdzības sniegšanas veidlapa
            Nepieprasīta palīdzība
            Atsauces numurs:
            Datums:
            Pielikumi: [Norādīt pievienoto dokumentu/apliecinošo dokumentu skaitu]
            Vispārīga informācija
            SŪTĪTĀJS:
            Dalībvalsts:
            Nosūtītājiestāde:
            Juridiskā adrese:
            [Ierakstīt kontaktinformāciju par kontaktpunktu, kas norīkots saskaņā ar Komisijas Īstenošanas regulas (ES) 2018/2922. pantu]
            Vārds, uzvārds:
            Tālrunis:
            E-pasts:
            ADRESĀTS:
            Dalībvalsts:
            Adresātiestāde:
            Juridiskā adrese:
            [Ierakstīt kontaktinformāciju par kontaktpunktu, kas norīkots saskaņā ar Komisijas Īstenošanas regulas (ES) 2018/2922. pantu]
            Vārds, uzvārds:
            Tālrunis:
            E-pasts:
            God./cien. [ierakstīt attiecīgo vārdu un uzvārdu]!
            Saskaņā ar Komisijas Īstenošanas regulas (ES) 2018/292 10. pantu sniedzam šādu informāciju, kas, mūsuprāt, varētu būt noderīga Jūsu pienākumu veikšanā.
            Sniegtā informācija
            [Lūdzam šeit sniegt ziņas par šo informāciju, tai skaitā – attiecīgā gadījumā – aprakstu par pievienotiem apliecinošiem dokumentiem vai materiāliem]

         Teksts attēlu

            Sniegtā informācija ir konfidenciāla un tiek atklāta [ierakstīt tās kompetentās iestādes nosaukumu, kas saņem nepieprasīto informāciju] saskaņā ar Regulas (ES) Nr. 596/2014 25. pantu, pieņemot, ka saskaņā ar Komisijas Īstenošanas regulas (ES) 2018/292 11. pantu un Regulas (ES) Nr. 596/2014 27. pantu tiks nodrošināta informācijas konfidencialitāte.
            [Ierakstīt tās kompetentās iestādes nosaukumu, kas saņem nepieprasīto informāciju] ievēro Komisijas Īstenošanas regulas (ES) 2018/292 11. panta prasības attiecībā uz šīs informācijas pieļaujamā izmantojuma veidiem un Regulas (ES) Nr. 596/2014 28. panta prasības attiecībā uz personas datu apstrādi un nodošanu.
            Ja [ierakstīt tās kompetentās iestādes nosaukumu, kas saņem nepieprasīto informāciju] plāno izmantot vai atklāt saņemto informāciju nolūkā, kas atšķiras no Komisijas Īstenošanas regulas (ES) 2018/292 11. panta 3. punktā minētā nolūka, tā informē [ierakstīt tās kompetentās iestādes nosaukumu, kas sniedz nepieprasīto informāciju] un, ja vien nav piemērojams Regulas (ES) Nr. 596/2014 27. panta 3. punktā minētais izņēmums, iegūst iepriekšēju piekrišanu no [ierakstīt tās kompetentās iestādes nosaukumu, kas sniedz nepieprasīto informāciju]. Ja [ierakstīt tās kompetentās iestādes nosaukumu, kas sniedz nepieprasīto informāciju] piekrīt šādam izmantojumam vai šīs informācijas atklāšanai, tā to var padarīt atkarīgu no konkrētiem nosacījumiem.
            Ar cieņu
            [Vārds, uzvārds un paraksts]


title: Komisijas Īstenošanas regula (ES) 2018/287 (2018. gada 15. februāris), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Salchichón de Vic” / “Llonganissa de Vic” (AĢIN))

text:
               27.2.2018

               LV

               Eiropas Savienības Oficiālais Vēstnesis

               L 55/17

         KOMISIJAS ĪSTENOŠANAS REGULA (ES) 2018/287
   (2018. gada 15. februāris),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Salchichón de Vic” / “Llonganissa de Vic” (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Spānijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi “Salchichón de Vic” / “Llonganissa de Vic”, kas reģistrēta saskaņā ar Komisijas Regulu (EK) Nr. 2601/2001 (2).

               (2)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (3).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Salchichón de Vic” / “Llonganissa de Vic” (AĢIN).
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 15. februārī

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  Komisijas 2001. gada 28. decembra Regula (EK) Nr. 2601/2001, ar ko papildina pielikumu Regulai (EK) Nr. 2400/96 par dažu nosaukumu iekļaušanu “Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā”, kurš paredzēts Padomes Regulā (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību (OV L 345, 29.12.2001., 47. lpp.).

      (3)  OV C 368, 28.10.2017., 10. lpp.


title: Komisijas Īstenošanas regula (ES) 2018/296 (2018. gada 27. februāris) par darbīgās vielas Reynoutria sachalinensis ekstrakta neapstiprināšanu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū (Dokuments attiecas uz EEZ. )

text:
               28.2.2018

               LV

               Eiropas Savienības Oficiālais Vēstnesis

               L 56/31

         KOMISIJAS ĪSTENOŠANAS REGULA (ES) 2018/296
   (2018. gada 27. februāris)
   par darbīgās vielas Reynoutria sachalinensis ekstrakta neapstiprināšanu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu,
   tā kā:

               (1)

               2011. gada 3. novembrī Apvienotā Karaliste saskaņā ar Regulas (EK) Nr. 1107/2009 7. panta 1. punktu no uzņēmuma Marrone Bio innovations saņēma pieteikumu, kurā tika lūgts apstiprināt darbīgās vielas Reynoutria sachalinensis ekstraktu.

               (2)

               Saskaņā ar minētās regulas 9. panta 3. punktu ziņotāja dalībvalsts 2012. gada 21. martā pieteikuma iesniedzējam un pārējām dalībvalstīm paziņoja, ka pieteikums ir pieņemams, un 2012. gada 11. maijā paziņoja par to Komisijai un Eiropas Pārtikas nekaitīguma iestādei (“Iestāde”).

               (3)

               Attiecībā uz lietojuma veidu, kuru piedāvājis pieteikuma iesniedzējs, šīs darbīgās vielas iedarbība uz cilvēka un dzīvnieku veselību un vidi ir novērtēta saskaņā ar minētās regulas 11. panta 2. un 3. punktu. 2014. gada 22. jūlijā ziņotāja dalībvalsts Komisijai un Iestādei iesniedza novērtējuma ziņojuma projektu.

               (4)

               Iestāde rīkojās atbilstoši Regulas (EK) Nr. 1107/2009 12. panta 1. punktam. Saskaņā ar minētās regulas 12. panta 3. punktu Iestāde pieprasīja, lai pieteikuma iesniedzējs dalībvalstīm, Komisijai un Iestādei sniegtu papildu informāciju. Ziņotājas dalībvalsts sagatavotais papildu informācijas novērtējums Iestādei tika iesniegts atjaunināta novērtējuma ziņojuma projekta veidā.

               (5)

               Dalībvalstis un Iestāde izskatīja novērtējuma ziņojuma projektu. 2015. gada 31. augustā Iestāde iesniedza Komisijai secinājumu par darbīgās vielas Reynoutria sachalinensis ekstrakta riska novērtējumu (2).

               (6)

               Ar 2017. gada 16. oktobra vēstuli Marrone Bio innovations atsauca pieteikumu par Reynoutria sachalinensis ekstrakta apstiprināšanu. Sakarā ar pieteikuma atsaukšanu Reynoutria sachalinensis ekstraktu nevajadzētu apstiprināt saskaņā ar Regulas (EK) Nr. 1107/2009 13. panta 2. punktu.

               (7)

               Šī regula neskar iespēju attiecībā uz Reynoutria sachalinensis ekstraktu atbilstoši Regulas (EK) Nr. 1107/2009 7. pantam iesniegt citus pieteikumus.

               (8)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas neapstiprināšana
   Darbīgās vielas Reynoutria sachalinensis ekstrakts nav apstiprināta.
   2. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 27. februārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  EFSA, 2015. Conclusion on the peer review of the pesticide risk assessment of the active substance Reynoutria sachalinensis extract. EFSA Journal 2015; 13(9):4221, 73 lpp. Pieejams tiešsaistē www.efsa.europa.eu/efsajournal.